《酬元员外见寄八韵》
唐代·齐己

旧隐梦牵仍，归心只似蒸。远青怜岛峭，轻白爱云腾。

艳冶丛翻蝶，腥膻地聚蝇。雨声连洒竹，诗兴继填膺。

访戴情弥切，依刘力不胜。众人忘苦苦，独自愧兢兢。

处世无他望，流年有病僧。时惭大雅客，遗韵许相承。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。